Columbia, South Carolina

Columbia čita se Kolumbija, je glavni i najveći grad američke savezne države - Južna Karolina, na jugoistoku Sjedinjenih Američkih Država od 129 272 stanovnika. Geografija Columbia leži na ušću rijeka Saluda i Broad, koje formiraju rijeku Congaree, gotovo u sredini Južne Karoline (21 km od centra), udaljena 767 km jugozapadno od Washingtona. Historija Naselje se počeo formirati oko graničarske utvrde Congarees podignute početkom 18. vijeka na desnoj obali rijeke Congaree. Od 1754. tu je prometovala skela, pa je važnost naselja porasla. Zbog njegove centralne pozicije Kongres Južne Karoline, donio je odluku 1786. da to bude lokacija za budući glavni grad i dao mu ime Columbia. Državni kongres (parlament) je prvi put zasjedao u Columbiji - 1790., ali je naselje sporo raslo, tako da je status grada dobilo tek 1805. Važnost naselja porasla je kad je 1800. prokopan jedan od prvih kanala u Sjedinjenim Američkim Državama - Santee, koji je omogućio plovidbu do Charlestona na moru. Za budući grad bila je važna i 1801. kad je osnovan Koledž Južne Karoline (South Carolina College) iz kojeg je izrastao Univerzitet Južne Karoline, koji je danas jedna od najznačajnijih institucija u gradu sa svojih 30 000 studenata. Polovicom 19. vijeka do grada je stigla i željeznica, koja je služila da se otpremi pamuk sa brojnih velikih plantaža u okolici. U Columbiji je donesana odluka o odcijepljenju 17. decembra 1860. što je kasnije dovelo do Američkog građanskog rata. Posljednih dana rata 17. februara 1865. grad je teško oštećen nakon artiljerijskog bombardiranja snaga Unije. Od početka 20. vijeka grad se počeo razvijati kao centar tekstilne industrije. Reference Literatura Vanjske veze Službene stranice grada (en)